Ne tulevat taas...
Ne tulevat taas, ne viileät yöt,
 ne hämärän-häilyvät illat,
 kutovi kuutar lahtien poikki
 välkkyvät hopeasillat.

 Ne tulevat taas, ne tulevat taas,
 mun mieleni haaveet herää,
 mun impeni rannalla oottaa jo
 ja kuutamo-kukkia kerää.

 Nyt impeni mun, hämyneitoni mun,
 sinut valkeella venholla noudan,
 yli yön kuun satuja kuunnellen
 minä kultaista siltaa soudan.